Uutisissa: Ääriliike Taleban valtasi Afganistanin.
Maan kristittyjä uhkaavat nyt sanoinkuvaamattomat kauhut.
Eräs maanalaisen kirkon johtaja kertoo, että he luottavat Jeesukseen.
Ja: Jälleenrakentamassa kirkkoja ja kokonaisia kristittyjä kaupunkeja.
Euroopan maa on ottanut linjakseen auttaa maailman vainottuja kristittyjä.
Lisäksi: Maanjäristys ravisteli Haitia, jossa oli jo entuudestaan vaikeaa.
Yli 2 000 ihmistä kuoli. Kärsimyksen keskellä on kuitenkin toivoa.
KRISTILLISEN MAAILMAN UUTISET
Hei ja tervetuloa uutisten pariin!
Afganistanin pientä kristittyä yhteisöä uhkaa hävittäminen.
Johtajia on jo kadonnut.
Toiset pelkäävät kuolemaa tai seksiorjaksi joutumista.
Uhkista huolimatta afgaanikristityt aikovat elää jatkossakin Jeesukselle.
Jututin hiljattain maanalaisen kirkon johtajia.
Talebanit partioivat katuja pian Heratin valtauksen jälkeen -
vakuutellen Afganistanin kolmanneksi suurimman kaupungin väelle, -
että elämä palaa pian normaaliksi.
Elämä jatkuu normaalina.
Meihin ollaan tyytyväisiä ja vielä tyytyväisempiä palveluihimme.
Hamidilla on vakavia epäilyksiä väitteiden suhteen.
Pelkäämme hävitystä. Taleban hävittää kristityt Afganistanista.
"Hamid" ja tuhannet muut afgaanit ovat tulleet Jeesuksen uskoon -
kahden vuosikymmenen aikana.
Salaamme hänen oikean nimensä turvallisuussyistä.
Talebanin valtakaudella 20 vuotta sitten kristittyjä ei ollut paljon.
Nykyään eri puolilla Afganistania asuu 5 000―8 000 paikallista kristittyä.
Hamid kertoi salaisessa paikassa yksinoikeudella CBN Newsille -
olevansa hyvin huolissaan maan pienen kristityn yhteisön puolesta.
Meillä on kristitty työtoveri pohjoisessa.
Emme saa häneen yhteyttä, koska Taleban on vallannut kaupungin.
Emme saa kiinni kristittyjä kolmessa muussakaan kaupungissa.
Open Doorsin mukaan Afganistan on toiseksi vaarallisin maa kristityille -
heti Pohjois-Korean jälkeen.
Valtaosa kristityistä täällä on kääntynyt islamista.
Osa uskovista tunnetaan yhteisöissään.
Ihmiset tietävät heidän luopuneen islamista.
Siitä on rangaistuksena kuolema.
Taleban on kuuluisa teloituksistaan.
Talebanien kerrotaan kulkevan nyt ovelta ovelle -
ja vievän jopa 12-vuotiaita tyttäriä seksiorjiksi taistelijoille.
Minulla on neljä naimatonta siskoa. He ovat hyvin huolissaan.
Ulkomaalainen "David" on tehnyt työtä Afganistanissa 30 vuotta.
Salaamme hänenkin henkilöllisyytensä.
Hän näki Talebanin julmuuden -
asuessaan Kabulissa liikkeen viime valtakaudella.
Hän pelkää säännöllisten teloitusten, -
ruoskimisten, kivitysten ja käsienkatkaisun paluuta.
He tulkitsevat tiukasti islamilaista lakia Koraanissa ja haditheissa.
Hadithit ovat islamilaisen lain perimätietoa, sanontoja ja käytänteitä.
Uhkista huolimatta afgaaneilla on ennennäkemätön nälkä -
tuntea Jumala henkilökohtaisesti, David kertoo.
Ihmiset etsivät rauhaa ja todellista suhdetta Jumalaan -
saadakseen merkitystä elämälleen ja ymmärtääkseen Jumalaa.
Hamid pyytää rukouksia Afganistanin puolesta näinä epävarmoina aikoina.
Afganistanin kristitty yhteisö on vahva. Kristityt luottavat Jeesukseen.
He tekevät työtä, vaikka Taleban voi tuhota heidät.
Seuraamme liittyy Hussain Andaryas.
Hän juontaa Kristuksen ääni -ohjelmaa, -
joka näkyy Afganistanissa viisi kertaa viikossa.
Hussain on alun perin Afganistanista.
Hienoa, että tulit lähetykseen. Miten voimme auttaa afgaanikristittyjä?
Kiitos, George.
Minä anelen veljiä ja sisaria Kristuksessa kautta maailman -
olemaan rukouksessa Afganistanin puolesta.
Afganistan on tuskissaan, -
kenties kovemmissa tuskissa kuin ikinä aiemmin.
Tilanne on vielä tuskallisempi afgaanikristityille.
Afgaanikristityt piileskelevät.
Talebanit etsivät heitä kulkien ovelta ovelle.
Eräs rakas afgaanikristitty johtaja -
ehti juuri lähteä perheensä kanssa, -
ennen kuin Taleban tunkeutui hänen taloonsa, -
vei kaikki Raamatut ja esineet, joilla hän kirkasti Kristusta.
Nyt he piileskelevät lapsineen ja perheineen.
He kulkevat paikasta paikkaan.
Olemme kuulleet marttyyrikuolemista. Tietoja ei ole vielä täysin vahvistettu.
Ikävä kyllä näitä asioita tapahtuu.
Te kaikki veljeni ja sisareni, jotka katsovat tätä, -
minä pyydän, rukoilkaa maani puolesta.
Rukoilkaa Jumalan omien puolesta maassani, -
että Jumala varjelee viattomia ja Jeesuksen Kristuksen seuraajia.
Ei ole helppoa olla kristitty.
Matteuksen evankeliumin kymmenennessä luvussa -
Jeesus sanoo: "ja joka ei ota ristiänsä ja seuraa minua, -
se ei ole minulle sovelias".
Siitä on siis hinta maksettavana. Mutta arvatkaa mitä.
Olen saanut puheluita, sähköpostia ja Messenger-viestejä, -
joissa kristityt sanovat:
"Jos kuolemme Kristuksen tai uskomme tähden, olkoon niin."
"Olkoon Jumala kirkastettu."
Pyydän teitä totta kai rukoilemaan Jumalalta armoa, -
jotta veljet ja sisaret voivat loistaa ja olla todistajina täällä maan päällä.
Paavali sanoo Filippiläiskirjeessä: -
"Sillä elämä on minulle Kristus, ja kuolema on voitto."
Kuolema on voitto. Menemme taivaaseen. Siellä on ikuinen ilo.
Mutta elämä -
Kristuksen kaltaisina on vaikea tie, -
ja se tie on nyt kristittyjen edessä Afganistanissa, -
ja he tarvitsevat rukouksianne.
Olet siis alun perin Afganistanista. Sinulla on sukua Afganistanissa.
Mitä sukulaisesi kertovat?
Minulla on naispuolinen serkku.
En kerro hänen nimeään enkä asuinpaikkaansa.
Hän toimi paikkakunnallaan lukion opettajana.
Nyt hänen on paettava lastensa kanssa henkensä edestä.
Se on todella vaikeaa.
Olen ollut yhteydessä moniin sukulaisiin. He pyytävät rukouksia.
Myös muslimit soittavat.
Entiset afgaaniarmeijan sotilaat soittavat minulle.
Tänäkin aamuna noin puoli tuntia ennen kuin astuin kameran eteen -
puhuin erään sotilaan perheen kanssa.
Perhe pakenee nyt henkensä edestä.
Sotilas ja hänen perheensä ovat näet kristittyjä.
Rukoilkaa sukulaistemme ja kaikkien puolesta.
Jeesus käski rakastamaan lähimmäistä niin kuin itseä.
Kaikki ihmiset ovat lähimmäisiämme.
Meidän tulee rakastaa jokaista -
ja rukoilla kaikkien puolesta yhtä lailla, olivatpa he muslimeja.
Me afgaanikristityt rukoilemme talebanien puolesta, -
että Jumala pehmittää sydämet, nöyrryttää heidät -
ja murskaa heidän ylpeytensä, niin että heistä tulee Jeesuksen seuraajia.
Niin kristityt Afganistanissa rukoilevat.
Rohkea rukous. Kiitos, että tulit lähetykseen.
Jatkamme rukouksia hienon kansanne puolesta.
Kiitos, George. Siunausta! - Siunausta.
Tulossa: Maa linjasi perusperiaatteekseen -
vainottujen kristittyjen auttamisen. Mikä on sen viesti lännelle?
CBN:n tuotantoa: God Is For Us.
Jakeita pelastuksesta, rauhasta ja voitosta Roomalaiskirjeestä.
Levy on täynnä jakeita, jotka kertovat, miten tarvitsemme pelastusta, -
lunastuksen lahjaa Kristuksessa.
Saat englanninkielisen CD-levyn, -
joka sisältää jakeita pelastuksesta, rauhasta ja voitosta, -
kun ryhdyt kumppaniksi.
Koska me siis olemme uskosta vanhurskaiksi tulleet, -
niin meillä on rauha Jumalan kanssa -
meidän Herramme Jeesuksen Kristuksen kautta.
Valikoidut jakeet Roomalaiskirjeestä nostavat sinua -
ja kantavat vaikeina aikoina.
Toivon, että jakeet saavat täyttää mielesi ja sydämesi.
Ne muuttavat ajattelutapasi ja lisäävät uskoasi.
Soita ruudun numeroon tai käy kotisivuillamme tänään.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas! Unkari omistautuu vainottujen kristittyjen auttamiselle.
Se tukee tuhansia uskonvainoja kärsineitä kristittyjä.
Se on jälleenrakentanut satoja kirkkoja. - Uskomatonta.
Unkari lupaa myös edistää yhteis- kunnassaan Raamatun periaatteita, -
minkä vuoksi se on joutunut EU:n hampaisiin. Jennifer Wishon.
Unkari auttaa kristittyjä ainutlaatuisella tavalla.
Miksi Unkari on niin kiinnostunut -
vainottujen kristittyjen puolustamisesta?
Unkari on kristitty maa.
Ministeri Tristan Azbejin sanat -
Unkarin omistautumisesta Raamatun periaatteille -
on nykymaailmassa leuat loksauttava kokemus.
Pyrimme soveltamaan linjauksissamme -
kristinuskon ja Raamatun yhteiskunnallisia opetuksia.
Siihen sisältyy ihmisarvon ja vapauden puolustaminen.
Osana sitä on perheen ja avioliiton pyhyyden suojeleminen.
Azbej on Unkarin hallituksessa yhdestä syystä:
auttaa maailman vainottuja kristittyjä "Unkari auttaa" -ohjelman kautta.
Kristityt ovat vainotuin uskonryhmä.
340 miljoonaa ihmistä joutuu syrjinnän, uhkailun -
tai kansanmurhan kohteeksi, koska he uskovat Kristukseen.
Unkari on neljässä vuodessa tukenut 250 000:ta vainottua kristittyä, -
auttanut jälleenrakentamaan 67 kirkkoa Libanonissa -
ja jälleenrakentanut Isisin tuhoaman kristityn Telskufin kaupungin Irakissa.
900 rakennusta oli vaurioitunut.
Jihadistit käyttivät kirkkoa harjoitusmaalina.
1 300 paenneesta kristitystä perheestä tuhat on palannut.
Nyt he kutsuvat kyläänsä "Unkarin tyttäreksi".
Azbej matkustaa tiiminsä kanssa sinne, missä kristityt kärsivät -
ja pyytävät apua. Vastaanotto on usein samanlainen.
He todella järkyttyvät positiivisessa mielessä, -
että maailmassa joku välittää heidän uskostaan.
Viime kuukausina vierailumaita on ollut seitsemän neljässä maanosassa.
Tapasin Azbejin uskonnonvapaus- konferenssissa Washingtonissa.
Hän toivoo muiden maiden seuraavan Unkaria vainottujen auttamisessa.
Tavoitteemme on, että "Unkarin tyttären" naapuriin -
kohoaa "USA:n poika".
Unkarin perinteiset arvot saavat kritiikkiä Euroopan unionilta...
ja HLBT-aktivisteilta.
Unkarin parlamentti vahvisti kesällä lain, -
joka suojelee lapsia sopimattomalta seksuaaliselta sisällöltä, -
mukaan lukien homoseksuaaliselta sisällöltä.
ja vahvistaa vanhempien oikeuden -
päättää lastensa seksuaalikasvatuksesta.
EU-komissio on ryhtynyt oikeustoimin.
Sen mukaan laki syrjii seksuaali- ja sukupuolivähemmistöjä.
"Unkari ei ole selittänyt, miksi lasten altistuminen hlbtiq-sisällölle -
olisi haitallista heidän hyvinvoinnilleen -
tai olisi lapsen edun vastaista", EU selittää.
Unkari sai kaksi kuukautta vastausaikaa.
Euroopan unionissa lobataan voimakkaasti sukupuoli-ideologiaa -
direktiivien ja lainsäädännön kautta.
Se on niin voimakas aloite ja lobbausvoima, -
että täytäntöönpano tulee aikanaan olemaan jäsenvaltioissa pakollista.
Olemmekin ryhtyneet toimiin -
suojellaksemme koko oikeusjärjestelmäämme -
tämänkaltaiselta lobbaukselta ja pyrkimykseltä, -
joka on täysin vieras Unkarin kansan arvoille.
Unkarin perustuslaki vuodelta 2011 on yhdenmukainen kristinopin kanssa.
Perustuslakimme mukaan -
avioliitto on yhden miehen ja yhden naisen välinen -
ja elämää on suojeltava hedelmöityksestä asti.
Hiljattain perustuslakiin lisättiin, että äiti on nainen ja isä on mies.
Tuntuu oudolta, että tällainen pitää kirjata perustuslakiin.
Azbej kertoo saaneensa työstään paljon enemmän kuin on antanut.
Olen tavannut todellisia uskon sankareita -
vainotuissa kristityissä yhteisöissä.
Olen saanut valtavasti voimaa heidän todistuksistaan -
ja uskostaan kaikista kohtaamistaan uhkista ja nöyryytyksistä huolimatta.
Se on ollut minullekin todellinen uskonkokemus.
Kyse ei ole ainoastaan siitä, että me kristityt lännessä -
tuemme vainottuja veljiä ja sisaria Lähi-idässä ja Afrikassa.
He kannustavat meitä säilyttämään identiteettimme ja uskomme.
Unkari ottaa sanoman sydämelleen.
Azbej osoittaa Jeesuksen rakkautta maailman kärsiville kristityille.
Ministeriössämme kenelläkään ei ole motivaatio-ongelmia.
Kaikki kollegani ymmärtävät tehtävän tärkeän merkityksen.
Raporttien mukaan noin 340 miljoonaa kristittyä -
joutuu syrjinnän, uhkailun ja kansanmurhan kohteeksi, -
koska he uskovat Jeesukseen.
He tarvitsevat apua Unkarilta ja muulta maailmalta.
Jennifer Wishon, CBN News.
Tulossa: Maanjäristyksen runtelemassa Haitissa -
on pulaa majapaikoista sekä ruoasta ja vedestä.
Kristilliset järjestöt vievät heille apua ja toivoa.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
"God Is For Us" -taltiointi Pat Robertsonilta.
Ei korkeus eikä syvyys, eikä mikään muu luotu -
voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme.
Vähennä stressiä ja ahdistusta miettimällä Jumalan lupauksia.
Soita ruudun numeroon tai käy kotisivuillamme -
ja ryhdy CBN:n kumppaniksi, niin saat levyn "God Is For Us".
Hei taas! Kuolleita 2 200, kodittomia 30 000.
Se on Haitin järistyksen uhriluku nyt. Järistyksen magnitudi oli 7,2.
Jotkut arvelevat, että kuolleita on viisinkertaisesti.
Loukkaantuneita on tällä hetkellä yli 12 000.
Lääkinnällisen avun tarve on erittäin suuri.
Tilanne on kriittinen.
On päävammoja, vartalovammoja ja jalkavammoja.
Tarkastamme jokaisen ennen eteenpäin lähettämistä.
Franklin Grahamin Samaritan's Purse -järjestö vei Haitiin -
kaksi koneellista lääkinnällistä apua, mm. hätämajoja, vedensuodattimia -
ja 36-paikkainen kenttäsairaala, -
mukana lääkärit, hoitajat ja muu henkilökunta.
Tiimi pystyy auttamaan myös tautien, kuten covid-19:n, hoitamisessa.
Franklin Grahamin "Samaritan's Purse" auttaa Haitissa.
Järjestön työstä kertoo seuraavaksi Franklinin poika Edward Graham.
Miten haitilaiset pärjäävät kaiken kärsimyksen keskellä?
Kuvat ovat sanoinkuvaamattomia.
Haiti on kärsinyt hirvittävästi.
Haitin pääkaupungissa oli vuonna 2010 tuhoisa maanjäristys, -
jossa kuoli yli 250 000 ihmistä. Maa oli vasta toipumassa siitä.
Politiikassa kuohuu. Presidentti salamurhattiin hiljattain. Nyt tämä.
Järistys oli nyt syrjäseudulla. Silti se tappoi tuhansia ihmisiä, -
tuhosi tuhansia koteja ja vei puhtaan juomaveden.
Seurakunta on vastannut avuntarpeeseen huikealla tavalla.
Paikalliset seurakunnat ovat Jeesuksen käsinä ja jalkoina, -
vaikka hekin ovat menettäneet kotejaan ja omaisiaan.
Se on ihmeellistä. Monia kirkkoja tuhoutui, mutta silti he auttavat muita.
Miten järjestönne tarkalleen ottaen auttaa ihmisiä?
Lähetimme heti seuraavana päivänä ensimmäisen DC-8-rahtikoneen.
Yhteensä lentoja on tehty kolme.
Pystymme toimimaan näin nopeasti, sillä meillä on jo Haitissa -
Operaatio Joulun lapsi -verkosto ja -kumppanit.
Veimme ensin vedensuodatuslaitteita, jotta saadaan juomavettä.
Seuraavat kaksi lastia sisälsivät sairaalatarvikkeita.
Pystytimme 36-paikkaisen traumakirurgisen kenttäsairaalan, -
jossa annetaan ortopedistä hoitoa.
Näissä tulee usein murskavammoja.
Olemme myös lähettäneet liikkuvia klinikoita ja tiimejä -
hoitamaan ja sitomaan.
Toimimme Kristuksen nimessä ja paikallisseurakuntien kautta.
Paikalliset neuvovat ja auttavat vedensuodatuslaitteiden jakamisessa.
Ihmiset näkevät seurakunnat toimimassa.
Siksi olen ylpeä näistä pastoreista.
Millainen hengellinen vaikutus työllänne on?
Ensin täytyy tietenkin huolehtia ihmisten perustarpeista, -
mutta sitten avautuu mahdollisuus kertoa Jeesuksesta.
Järjestömme nimi tulee laupiaasta samarialaisesta.
Kuljetko apua tarvitsevan lähimmäisen ohi?
Haitilaiset ovat lähimmäisiämme. Me emme kulje ohi vaan autamme.
Laupias samarialainen sitoi haavat, antoi vettä ja järjesti majapaikan.
Hän maksoi majatalonpitäjälle ja lupasi maksaa lisää, ellei raha riitä.
Uskon, että evankeliumi on tällainen pitkäkestoinen apu.
Mitä hyödyttää huolehtia välittömistä tarpeista, ellei jaa Kristuksen toivoa?
Ihmiset saavat kuulla, miksi teemme tätä työtä.
Olen onnekas, kun saan olla mukana. Minä vasta opettelen.
Tulin mukaan parisen vuotta sitten. Tiimimme on uskomaton.
Talentit ovat Jumalan käytössä lähimmäisavussa.
Sitä Haiti todellakin tarvitsee.
Edward Graham, kiitos kaikesta, mitä Samaritan’s Purse tekee.
Kiitos.
Haitiin lähettää apua myös CBN:n Operaatio Siunaus.
Kansalliset työntekijät auttavat sairaaloita hoitotyössä.
Haitiin on matkalla myös kansainvälisen katastrofiavun tiimi -
mukanaan lääkäri ja vesitarkastaja.
Tiimi vie kipeästi kaivattuja tarvikkeita, kuten aggregaatteja, -
vedenpuhdistuslaitteita ja klooritabletteja.
Lisätietoa avustustyöstä Haitissa on osoitteessa cbnnews.com.
Ohjelma jatkuu hetken kuluttua.
CBN NEWSIN TUOTANTOA: RUKOUSLINKKI
Taivaan Isä, kiitos Henkesi työstä, -
jossa Raamattua viedään julkisiin kouluihin.
KUUMIA PUHEENAIHEITA. REHELLISTÄ PUHETTA.
SUORA RUKOUSOHJELMA
Katso Rukouslinkki tiistaiaamuisin CBN:n uutiskanavalta.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
"God Is For Us" ― erikoistaltiointi Pat Robertsonilta.
Jos Jumala on meidän puolellamme, kuka voi olla meitä vastaan?
Pat Robertson lukee jakeita pelastuksesta, rauhasta ja voitosta.
Mutta näissä kaikissa me saamme jalon voiton hänen kauttansa, -
joka meitä on rakastanut.
Soita ruudun numeroon tai käy sivulla cbn.com -
ja ryhdy CBN:n kumppaniksi, niin saat "God Is For Us" -CD-levyn.
Vahvista uskoasi ja vähennä stressiä ja ahdistusta -
miettimällä Jumalan lupauksia.
Ei korkeus eikä syvyys, eikä mikään muu luotu -
voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme.
Soita ruudun numeroon tai käy sivulla cbn.com -
ja hanki CD-levy jo tänään.
Saatavana nyt.
Lopuksi: Vaikka Lähi-idässä on paljon epävarmuutta, -
CBN vie Superkirjaa alueen lapsille verkossa ja kentällä.
Superkirjalla on arabiankieliset YouTube-kanavat -
klassisen arabian kielellä ja Egyptin murteella.
Kanavaa on katsottu kesäkuusta asti yli 600 000 kertaa.
Kairon tiimi on järjestänyt kesäkouluja sikäläisille lapsille ja orvoille, -
kouluttanut vapaaehtoisia -
ja pitänyt Operaatio Siunauksen kanssa klinikkaa köyhille lapsille.
Tiimi kävi kesäkuussa Libanonissa -
palvelemassa kurdi-, armenialais-, syyrialais- ja libanonilaislapsia.
Hienoa työtä. Superkirja opettaa lapsille Jeesuksen rakkaudesta.
Tässä kaikki tältä viikolta. Muistetaan Afganistania rukouksin.
Samoin Haitia. Jumalan siunausta. Näkemiin!
Suomennos: Marianne Tenetz